alexandrainst/scandi-wiki huggingface dataset:
A Black & White Night Live

A Black & White Night Live er ein konsertalbum av Roy Orbison gjeve ut posthumt av Virgin Records for HBO-sendinga, Roy Orbison and Friends, A Black and White Night. Albumet vart gjeve ut i 1989 og inneheld songane «Blue Bayou» og «Claudette» som på grunn av tidsavgrensing ikkje var med i TV-sendinga. Songen «Blue Angel» var heller ikkje med på den originale sendinga. SACD/CD Hybrid Audio--versjonen av albumet har med «Blue Angel» som bonusspor. 

På piano var Glen D. Hardin, som spelte piano for Buddy Holly og Elvis Presley. Sologitaristen James Burton, trommeslagar Ronnie Tutt og bassisten Jerry Scheff spelte òg i gruppa til Presley. Mannlege korvokalistar og noko gitar var Bruce Springsteen, Tom Waits, Elvis Costello, Jackson Browne, J.D. Souther og Steven Soles. Kvinnelege korvokalistar var k.d. lang, Jennifer Warnes og Bonnie Raitt.

I publikum var fleire kjendisar som Kris Kristofferson, Billy Idol og Sandra Bernhard.

Innhald

Medverkande
Roy Orbison: solovokal, gitar, munnspel
Glen D. Hardin: piano
James Burton: sologitar
Jerry Scheff: kontrabass
Ronnie Tutt: trommer
Jackson Browne: korvokal
T-Bone Burnett: akustisk gitar
Elvis Costello: akustisk gitar, orgel, munnspel
k.d. lang: korvokal
Bonnie Raitt: korvokal
Steven Soles: korvokal
Bruce Springsteen: gitar, vokal
J.D. Souther: korvokal, akustisk gitar
Tom Waits: orgel, akustisk gitar
Jennifer Warnes: korvokal

Kjelder
Denne artikkelen bygger på «A Black & White Night Live» frå ,  den 6. mars 2015. 
 oppgav desse kjeldene:

Roy Orbison-album
Album produserte av T-Bone Burnett
Konsertalbum frå 1989
Virgin Records-album
King of Hearts av Roy Orbison

King of Hearts er eit posthumt studioalbum av Roy Orbison med songar sett i saman frå innspelingar og demoversjonar av Jeff Lynne for Virgin Records. Samlinga vart først gjeve ut i 1992. I 2007 vart albumet gjeve ut på ny med bonussporet «Life Fades Away».

Historie
Fleire personar produserte dei forskjellige innspelingane, mellom anna Lynne. Dei var Don Was, David Was, Pete Anderson, Robbie Robertson, Will Jennings, David Briggs, Chips Moman, Guy Roche, Albert Hammond og Diane Warren.

Albumet inneheld ein duett med k.d. lang av Orbison-hitten frå 1961, «Crying». «I Drove All Night» var ein annan hitsingel frå albumet.

Innhald

Kjelder
Denne artikkelen bygger på «King of Hearts (Roy Orbison album)» frå ,  den 6. mars 2015. 
 oppgav desse kjeldene:

Roy Orbison-album
Musikkalbum frå 1992
Album produserte av Jeff Lynne
Virgin Records-album
Den arabiske plata

Den arabiske plata er ei jordskorpeplate som hovudsakleg ligg under Den arabiske halvøya. Saman med den afrikanske og den indiske plata har ho bevega seg nord-nordaustover gjennom millionar av år og kollidert med den eurasiske plata. Dette har ført til hevinga av ei rekkje fjellkjeder, som Kaukasus og Zagros i Vest-Asia.
Sidan den arabiske plata beveger seg noko raskare enn den afrikanske, har det også utvikla seg eit riftområde i vest, Daudehavsforkastinga, der ein mellom anna finn Daudehavet.

I tillegg til å dekkja Den arabiske halvøya strekk den arabiske plata seg aust ved Sinai og Raudehavet og nordvest til Levanten. Dei andre platene ho grensar til er:

Den indo-australske plata i aust, ved Owen-brotsona
Den afrikanske plata i sør, ved Raudehavsrifta, og vest, der ein finn Daudehavsforkastinga
Den eurasiske og den antaoliske plata i nord, der ho dannar ein kompleks konvergens.

Den arabiske plata var del av den afrikanske i store delar av fanerozoikum, fram til oligocen. Raudehavsrifta hadde byrja å bli forma i eocen, men dei to platene blei først fråskilde i den påfølgjande geologiske epoken. Sidan oligocen har den arabiske plata bevega seg mot den eurasiske. Ho kolliderte med denne i tidleg miocen.

Den tektoniske kollisjonen fører til hevinga av fjellkjeder som Zagrosfjella i Iran, og til geologisk aktivitet i Iran og Tyrkia, som jordskjelv og vulkansk aktivitet.

Kjelder

Denne artikkelen bygger på «Arabian Plate» frå ,  den 7. mars 2015.  
 

Jordskorpeplater
Afrikansk geologi
Asiatisk geologi
Den arabiske halvøya
Geologi i Indiahavet
Delphyne Burlet

Delphyne Burlet () er ein fransk tidlegare skiskyttar frå Chamonix som vann ein gullmedalje i lagtevlinga og ein sølvmedalje på stafetten under VM i skiskyting 1993. Sidan fekk ho OL-bronse i 1994 og VM-bronse i 1999, også desse med franske stafettlag.

Aktiv
Burlet vart som best nummer fem på 7,5 km då dei olympiske vinterleikane 1992 fann stad i Albertville i heimlandet. Året etter vart ho under VM 1993 i bulgarske Borovets verdsmeister i lagtevlinga, saman med Nathalie Beausire, Anne Briand og Corinne Niogret. Etter to femteplassar i dei individuelle øvingane, avslutta Burlet med å ta sølv i stafetten over 4 x 7,5 km i lag med Véronique Claudel og førnemnde Niogret og Briand. Dei same fire utøvarane tok bronsemedaljen på stafetten under Vinter-OL 1994 på Lillehammer.

I 1999-sesongen kom Burlet på femteplassen på 7,5 km då VM i skiskyting vart avvikla i finske Kontiolax. På stafetten vann ho atter ein bronsemedalje. Ho la opp etter OL-sesongen 2002.

Kjelder
Sportsboken, aktuelle årgangar

Franske skiskyttarar
Deltakarar under vinter-OL 1992
Deltakarar under vinter-OL 1994
Deltakarar under vinter-OL 2002
Oksana Khvostenko

Oksana Jurijivna Khvostenko () er ein ukrainsk tidlegare skiskyttar frå Tsjernihiv. Ho vann to stafett-sølv i VM 2003 og 2008, og to individuelle bronsar, begge ved VM i skiskyting 2008.

Aktiv
Khvostenko debuterte i verdscupen i skiskyting 1996. Ho stod fyrste gongen på sigerspallen i verdscupen då eit ukrainsk stafettlag kom på andreplass i Lake Placid i 1999. I individuelle tevlingar måtet ho vente til desember 2006 før ho kunne klive på pallen, ho vart då nummer tre på 15 km i austerrikske Hochfilzen. Vel ein månad seinare, 21. januar 2007 i Pokljuka i Slovenia, vann ho fellesstarten etter prikkfri skyting, hennar einaste internasjonale siger.

Khvostenko gjekk startetappen då Ukraina sitt kvinnelag sikra seg sølvmedaljen på 4 x 6 km stafett under VM i skiskyting 2003 i russiske Khanty-Mansijsk. Fem år seinare, under VM 2008 i Östersund, plussa Khvostenko på tre med fleire internasjonale medaljar. Både på 7,5 km og 15 km kom ho i mål til bronsemedaljar, og på stafetten fekk ho sølv, som sist i lag med Oksana Jakovleva, medan systrene Vita Semerenko og Valj Semerenko var ikkje med på 2003-laget.

Kjelder
Sportsboken, aktuelle årgangar

Ukrainske skiskyttarar
Ukrainske deltakarar under vinter-OL 2002
Skiskyttarar under vinter-OL 2002
Ukrainske deltakarar under vinter-OL 2006
Skiskyttarar under vinter-OL 2006
Ukrainske deltakarar under vinter-OL 2010
Skiskyttarar under vinter-OL 2010
Deltakarar under VM i skiskyting 1999
Deltakarar under VM i skiskyting 2002
Deltakarar under VM i skiskyting 2003
Deltakarar under VM i skiskyting 2005
Deltakarar under VM i skiskyting 2007
Deltakarar under VM i skiskyting 2008
Deltakarar under VM i skiskyting 2009
Deltakarar under VM i skiskyting 2010
Deltakarar under VM i skiskyting 2011
Folk frå Tsjernihiv
Vita Semerenko

Viktorija Oleksandrivna Semerenko, kjend som Vita Semerenko, () er ein ukrainsk skiskyttar frå Krasnopilija i Sumy oblast. Ho vann OL-gull på 4 x 6 km stafett, og har elles individuelt vunne fire bronsemedaljar i dei internasjonale skiskytingsmeisterskapane i tida 2011-14, samt to VM-sølv i stafett, 2008 og 2013. Også tvillingsystera Valj Semerenko er skiskyttar på høgste nivå.

Aktiv
Under verdsmeisterskapen i Östersund i 2008 var ho og systera Valj med på det ukrainske stafettlaget som tok sølv, einast Tyskland vart for sterke. I same meisterskapen vart ho nummer fire på fellesstarten, ein prestasjon ho gjentok under VM i skiskyting 2009 i Pyeongchang i Sør-Korea.

Si fyrste individuelle bronsemedalje vann Semerenko på 15 km under VM 2011 i Khanty-Mansijsk. Både i 2012 og 2013 tok ho bronse på 7,5 km under skiskytings-VM i høvesvis Ruhpolding og Nove Mesto. Ved VM i Nove Mesto vann både ho og tvillingsystera bronsemedaljar på 4 x 6 km stafett. 

Semerenko la under Vinter-OL 2014 i Sotsji beslag på tredjeplassen for trdje gong på rad på 7,5 km. Få dagar seinare gjekk ho fyrsteetappen på Ukraina sitt lag som vart olympisk meister på 4 x 6 km stafetti. Dei andre på gullaget var Julija Dzjyma, systera Valj Semerenko og ankerkvinna Olena Pidhrusjna.

Kjelder
Sportsboken, aktuelle årgangar
Denne artikkelen bygger på «Wita Semerenko» frå ,  den 7. mars 2015.  
 

Ukrainske skiskyttarar
Olympiske meistrar for Ukraina
Olympiske bronsemedaljevinnarar for Ukraina
Ukrainske deltakarar under vinter-OL 2010
Skiskyttarar under vinter-OL 2010
Medaljevinnarar under vinter-OL 2014
Ukrainske deltakarar under vinter-OL 2014
Skiskyttarar under vinter-OL 2014
Ukrainske deltakarar under vinter-OL 2018
Skiskyttarar under vinter-OL 2018
Carillon

Carillon er den opphavlege franske nemninga på store klokkespel (tårnklokkespel) som er monterte i kyrkjetårn og andre liknande konstruksjonar for å spele melodiar på som skal høyrast over store område, til dømes i ein by.

Slike klokkespel er sett saman av fleire kromatiske eller diakoniske stemde små og store klokker med skap som kyrkjeklokker, som kan spelast på ved at ein musikar sleg mot klokkene ved hjelp av hammarar som vert styrte frå eit klaviatur, eller som vert spela av ein maskinell innretning.

Nemninga carillon vert nytta internasjonalt, og kan i eit visst mon òg nyttast om små klokkespel som inngår som musikkinstrument i orkester.

Musikkinstrument
Perkusjonsinstrument
Avdon

Avdon (hebraisk עַבְדּוֹן) er ein moshav nord i Israel. Han ligg nær Shlomi og høyrer til Ma'ale Yosef regionale kommune. I 2011 hadde han eit folketal på 514.

Landsbyen vart grunnlagd i 1952 av emigrantar frå Iran og Tunisia, og vart først kalla Kfar Avdon etter den bibelske byen i Abdon i Asher-stammen (Josva 21:30), som låg i området.

Gardar i Avdon dyrka avokado, litchi og bananar.

Kjelder

Denne artikkelen bygger på «Avdon» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1952
Busetnader i Det nordlege distriktet i Israel
Tunisisk diaspora i Israel
Iransk diaspora i Israel
1952 i Israel
Ein Ya'akov

Ein Ya'akov (hebraisk עֵין יַעֲקֹב, tyder 'Jakobs kjelde') er ein moshav nord i Israel. Han ligg nær Ma'alot-Tarshiha og høyrer til Ma'ale Yosef regionale kommune. I 2006 hadde han eit folketal på 687.

Landsbyen vart grunnlagd i 1953 av emigrantar frå Kurdistan og Irak. Namnet er teken frå Femte mosebok 33:28
Sidan bur Israel trygt, Jakobs kjelde har fred i eit land med korn og ny vin, der dogga dryp frå himmelen..

Kjelder

Denne artikkelen bygger på «Ein Ya'akov» frå ,  den 7. mars 2015. 
 oppgav desse kjeldene:

Irakisk diaspora i Israel
Kurdisk diaspora i Israel
Moshavar
Busetnader grunnlagde i 1953
Busetnader i Det nordlege distriktet i Israel
1953 i Israel
Elkosh

Elkosh (hebraisk אֶלְקוֹשׁ) er ein moshav nord i Israel. Han ligg nær Ma'alot-Tarshiha og den libanesiske grensa og høyrer til Ma'ale Yosef regionale kommune. I 2006 hadde han eit folketal på 348.

Landsbyen vart grunnlagd i 1949 av emigrantar frå Jemen, og vart kalla opp etter den bibelske byen Elkosh, fødebyen til profeten Nahum (Nahum 1:1), som låg i området. Seinare kom fleire emigrantar frå Kurdistan. Landsbyen ligg på området til den palestinske landsbyen Dayr al-Qassi.

Kjelder

Denne artikkelen bygger på «Elkosh» frå ,  den 7. mars 2015. 
 oppgav desse kjeldene:

Eliot Braun (2004): Elqosh Archive Report- Final Report  Hadashot Arkheologiyot – Excavations and Surveys in Israel, No. 116.

 

Moshavar
Busetnader grunnlagde i 1949
Busetnader i Det nordlege distriktet i Israel
Jemenittisk diaspora i Israel
1949 i Israel
Even Menachem

Even Menachem (hebraisk אֶבֶן מְנַחֵם) er ein moshav nord i Israel. Han ligg i Vest-Galilea, kring seks kilometer nordvest for Ma'alot-Tarshiha og høyrer til Ma'ale Yosef regionale kommune. I 2012 hadde han eit folketal på 269.

Moshaven vart grunnlagd den 13. september 1960 av emigrantar frå Nord-Afrika på landområdet som høyrte til den arabiske landsbyen Iqrit, der innbyggjarar vart forviste. Han vart kalla opp etter Arthur Menachem Hantke, ein markant sionistleiar i førkrigstida i Tyskland.

Moshaven vart bombardert fleire gonger av Hizbollah gjennom historia, sidan han ligg nær den israelsk-libanesiske grensa. Den siste raketten råka landsbyen under Libanonkrigen i 2006.

Kjelder

Denne artikkelen bygger på «Even Menachem» frå ,  den 7. mars 2015. 
 oppgav desse kjeldene:
Khalidi, Walid (red.) (1992): All that Remains. Institute for Palestine Studies. ISBN 0-88728-224-5.
Morris, Benny (2004): The Birth of the Palestinian Refugee Problem Revisited. Cambridge University Press. ISBN 0-521-81120-1.

Bakgrunnsstoff
 Nimrod Getzov (2006): Even Menahem , Hadashot Arkheologiyot – Excavations and Surveys in Israel, No. 118.

Afrikansk diaspora i Israel
Moshavar
Busetnader grunnlagde i 1960
Busetnader i Det nordlege distriktet i Israel
1960 i Israel
Goren

Goren (hebraisk גֹּרֶן, גורן, tyder 'Kornlager') er ein moshav nord i Israel. Han ligg i Vest-Galilea nær Ma'alot-Tarshiha og høyrer til Ma'ale Yosef regionale kommune. I 2006 hadde han eit folketal på 438.

Moshaven vart grunnlagd i 1950 av emigrantar frå Jemen etter dei hadde budd nokre månader i Rosh HaAyin. Seinare kom fleire emigrantar frå Nord-Afrika i 1951. Namnet er ei hebraisk utgåve av det arabiske namnet for området.

Kjelder

Denne artikkelen bygger på «Goren» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1950
Busetnader i Det nordlege distriktet i Israel
Jemenittisk diaspora i Israel
1950 i Israel
Hosen

Hosen (hebraisk חֹסֶן, חוסן, tyder 'Styrke') er ein moshav nord i Israel. Han ligg nær Ma'alot-Tarshiha og høyrer til Ma'ale Yosef regionale kommune. I 2006 hadde han eit folketal på 724.

Landsbyen vart grunnlagd i 1949 av medlemmar av Herut på landområdet som høyrte til den avfolka palestinsk landsbyen Suhmata.

Kjelder

Denne artikkelen bygger på «Hosen» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1949
Busetnader i Det nordlege distriktet i Israel
1949 i Israel
Lapidot

Lapidot (hebraisk לַפִּידוֹת, tyder Faklar) er ein moshav nord i Israel. Han ligg nær Karmiel og Ma'alot-Tarshiha og høyrer til Ma'ale Yosef regionale kommune. I 2006 hadde han eit folketal på 169 fordelt på 36 familiar. Dei fleste familiane driv hønseri og har private gardar for kyr og hestar. Delar innbyggjarane arbeider i industriområda i Tefen og Karmiel.

Moshaven vart grunnlagd i 1978 av innbyggjarar frå andre moshavar i området.

Kjelder
<div class="references-small">
Denne artikkelen bygger på «Lapidot» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1978
Busetnader i Det nordlege distriktet i Israel
1978 i Israel
Manot i Israel

Manot (hebraisk מָנוֹת, tyder Porsjonsvis) er ein moshav nord i Israel. Han ligg nær Shlomi og høyrer til Ma'ale Yosef regionale kommune. I 2006 hadde han eit folketal på 360.

Moshaven vart grunnlagd i 1980 av innbyggjarar frå andre lokale moshavar, med støtte frå Jewish Agency. Han vart kalla opp etter ruinane av ein busetnad i området, som òg heitte Manot.

Kjelder
<div class="references-small">
Denne artikkelen bygger på «Manot, Israel» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1980
1980 i Israel
Busetnader i Det nordlege distriktet i Israel
Me'ona

Me'ona (hebraisk מְעוֹנָה) er ein moshav nord i Israel. Han ligg mellom Ma'alot-Tarshiha og Nahariya og høyrer til Ma'ale Yosef regionale kommune. I 2006 hadde han eit folketal på 560.

Landsbyen vart grunnlagd i 1949 av emigrantar frå Nord-Afrika og Romania.

Kjelder

Denne artikkelen bygger på «Me'ona» frå ,  den 7. mars 2015. 
 oppgav desse kjeldene:

Afrikansk diaspora i Israel
Moshavar
Busetnader grunnlagde i 1949
Busetnader i Det nordlege distriktet i Israel
Rumensk diaspora i Israel
1949 i Israel
Netu'a

Netu'a (hebraisk נְטוּעָה, tyder 'Planta') er ein moshav nord i Israel. Han ligg nær den libanesiske grensa og høyrer til Ma'ale Yosef regionale kommune. I 2006 hadde han eit folketal på 251.

Landsbyen vart grunnlagd i 1966 av innbyggjarar frå andre lokale moshavar som ein del av planen om å byggje ut jødiske busetjingar i Galilea. Han vart grunnlagd på landområdet til den palestinske landsbyen Dayr al-Qassi

Kjelder

Denne artikkelen bygger på «Netu'a» frå ,  den 7. mars 2015. 
 oppgav desse kjeldene:

 

Moshavar
Busetnader grunnlagde i 1966
Busetnader i Det nordlege distriktet i Israel
1966 i Israel
Peki'in HaHadasha

Peki'in HaHadasha (hebraisk פְּקִיעִין החֲדָשָׁה, tyder 'Ny Peki'in') er ein moshav nord i Israel. Han ligg nær Peki'in og høyrer til Ma'ale Yosef regionale kommune. I 2006 hadde han eit folketal på 355.

Moshaven vart grunnlagd i 1955 av to gar'inar av emigrantar frå Marokko etter initiativ frå president Yitzhak Ben-Zvi. Den første gruppa kom der i februar, og bestod av tidlegare innbyggjarar frå Casablanca, Fes, Melilla og Rabat. Den andre gruppa kom i oktober og bestod av emigrantar frå Larache, Tangier og Tétouan.

Kjelder

Denne artikkelen bygger på «Peki'in HaHadasha» frå ,  den 7. mars 2015. 
 oppgav desse kjeldene:

Marokkansk diaspora i Israel
Moshavar
Busetnader grunnlagde i 1955
Busetnader i Det nordlege distriktet i Israel
1955 i Israel
Shomera

Shomera (hebraisk שׁוֹמֵרָה, tyder 'Vakt') er ein moshav nord i Israel. Han ligg nær den libanesisk grensa og høyrer til Ma'ale Yosef regionale kommune. I 2006 hadde han eit folketal på 322.

Landsbyen vart grunnlagd i 1949 av emigrantar frå Ungarn og Romania nær den arabiske landsbyen Tarbikha som vart avfolka i 1948. I 1950 kom jødiske emigrantar frå Marokko i tillegg. Namnet på moshaven syner til namnet nær grensa til Libanon.

Det israelske forsvaret har ein våpenverkstad i nærleiken av moshaven.

Kjelder

Denne artikkelen bygger på «Shomera» frå ,  den 7. mars 2015. 
 oppgav desse kjeldene:

Ungarsk diaspora i Israel
Marokkansk diaspora i Israel
Rumensk diaspora i Israel
Moshavar
Busetnader grunnlagde i 1949
Busetnader i Det nordlege distriktet i Israel
1949 i Israel
Shtula

Shtula (hebraisk שְׁתוּלָה, tyder Planta) er ein moshav nord i Israel. Han ligg i Øvre Galilea nær den libanesiske grensa og høyrer til Ma'ale Yosef regionale kommune. I 2006 hadde han eit folketal på 238.

Moshaven vart grunnlagd i 1967 av moshavinnbyggjarar frå Galilea som ein del av Operasjon Sof Sof, som skulle forsterke det jødiske nærværet i Galilea. Namnet er symbolsk og har ei liknande tyding som den nærliggande Netu'a.

Landsbyen vart åstad for Zar'it-Shtula-hendinga i Libanonkrigen i 2006, der Hizbollah kidnappa to israelske soldatar.

Kjelder

Denne artikkelen bygger på «Shtula» frå ,  den 7. mars 2015. 
 oppgav desse kjeldene:

Bakgrunnsstoff
Offisiell nettstad  

Moshavar
Busetnader grunnlagde i 1967
Busetnader i Det nordlege distriktet i Israel
1967 i Israel
Tzuriel

Tzuriel (hebraisk צוּרִיאֵל) er ein moshav nord i Israel. Han ligg i Galilea og høyrer til Ma'ale Yosef regionale kommune. I 2006 hadde han eit folketal på 304.

Moshaven vart grunnlagd i 1950 på landområdet til den fråflytta arabiske landsbyen Suhmata. Grunnleggjarane var jemenittiske jødar frå byen Beit 'Adaqah, leia av den andelege leiaren rabbi Shalom Nehorai HaLevi. Han vart kalla opp etter den bibelske personen Zuriel, son av Abihail (4. Mos 3:35).

Etter nokre år drog dei fleste nybyggjarane og ei gruppe marokkanske emigrantar flytta inn.

Kjelder

Denne artikkelen bygger på «Tzuriel» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1950
Busetnader i Det nordlege distriktet i Israel
Marokkansk diaspora i Israel
Jemenittisk diaspora i Israel
1950 i Israel
Ya'ara

Ya'ara (hebraisk יַעֲרָה, tyder kaprifol) er ein moshav nord i Israel. Han ligg nær Ma'alot-Tarshiha og høyrer til Ma'ale Yosef regionale kommune. I 2006 hadde han eit folketal på 533.

Landsbyen vart grunnlagd i 1950 i ruinane etter Arab al-Samniyya av emigrantar frå Nord-Afrika og lokale beduinar, og var den første blanda jødisk-beduinske landsbyen i landet. Han er kalla opp etter den kringliggande skogen.

Kjelder

Denne artikkelen bygger på «Ya'ara» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1950
Busetnader i Det nordlege distriktet i Israel
1950 i Israel
Zar'it

Zar'it (hebraisk זַרְעִית) er ein moshav nord i Israel. Han ligg i Øvre Galilea nær den libanesiske grensa og høyrer til Ma'ale Yosef regionale kommune. I 2006 hadde han eit folketal på 250.

Moshaven vart grunnlagd i 1967 av moshavinnbyggjarar frå Galilea som ein del av Operasjon Sof Sof, for å forsterke det jødiske nærværet i Galilea. Han vart først kalla Kfar Rosenwald (Rosenwaldlandsbyen) etter amerikanske filantropen William Rosenwald. Men innbyggjarane likte ikkje det utanlandske namnet, så som eit kompromiss, valde Yehuda Ziv, leiaren for samfunnet eit akronym, Zar'it (Zekher Rosenwald Imanu Yisha'er Tamid, som tyder. Minnet til Rosenwald vil alltid vere med oss).

Landsbyen var åstad for eit Hizbollah-åtak som utløyste Libanonkrigen i 2006, oog vart sidan råka av fleire rakettåtak.

Kjelder

Denne artikkelen bygger på «Zar'it» frå ,  den 7. mars 2015. 
 oppgav desse kjeldene:

Moshavar
Busetnader grunnlagde i 1967
Busetnader i Det nordlege distriktet i Israel
1967 i Israel
Teja Gregorin

Teja Gregorin () er ein slovensk skiskyttar frå Ljubljana som vann VM-sølv på 15 km i 2009 og OL-bronse på jaktstarten i 2014. I 2012 gjekk ho for Slovenias lag som tok sølv på mixstafetten under VM i Ruhpolding.

Aktiv
Gregorin debuterte i verdscupen i 2003 i finske Kontiolax. I 2007 lukkast ho å oppnå eit par fjerdeplassar i verdscuprenn. Under VM i skiskyting 2009 overraska ho i koreanske Pyeongchang og vart nummer to på 15 km, bakom Kati Wilhelm frå Tyskland, med norske Tora Berger på bronseplassen. 

Ved VM i skiskyting 2012 i Ruhpolding gjekk Gregorin andreetappen for Slovenia sitt sølvlag på mixstafetten, dei andre på laget var Andreja Mali, Klemen Bauer og Jakov Fak. Både i 2012 og 2014 kom ho på pallen i fellesstartane under verdscuprenna i Holmenkollen, siste gongen var ho i mål knapt fire sekundar bakom vinnaren, slovakiske Anastasija Kuzmina. Månaden før hadde ho under Vinter-OL 2014 i Sotsji frå 15. posisjon gått inn til bronsemedaljen på 10 km jaktstart.

Kjelder
Sportsboken, aktuelle årgangar
Denne artikkelen bygger på «Teja Gregorin» frå ,  den 7. mars 2015.  
 

Slovenske skiskyttarar
Olympiske bronsemedaljevinnarar for Slovenia
Slovenske deltakarar under vinter-OL 2002
Skiskyttarar under vinter-OL 2002
Slovenske deltakarar under vinter-OL 2006
Skiskyttarar under vinter-OL 2006
Slovenske deltakarar under vinter-OL 2010
Skiskyttarar under vinter-OL 2010
Medaljevinnarar under vinter-OL 2014
Slovenske deltakarar under vinter-OL 2014
Skiskyttarar under vinter-OL 2014
Andreja Grašič

Andreja Grašič, gift Andreja Koblar, () er ein slovensk tidlegare skiskyttar fødd i Kranj i dåverande Jugoslavia. Ho var den fyrste utøvaren i skiskyting frå Slovenia som hevda seg mot verdseliten, ho vann eitt renn i verdscupen i kvar av sesongane 1996, 1997 og 1998. Ho er gift med Jernej Koblar, som deltok internasjonalt i alpine greiner.

Aktiv
Grašič vart nummer seks på 7,5 km ved VM 1995 i Antholz og nummer fem på 15 km under Vinter-OL 1998 i Nagano. Mellom desse tevlingane vann ho tre tevlingar i verdscupen i skiskyting, alle på 15 km. Fyrste sigeren kom i Osrblie i Slovakia i 1996, deretter sigra ho på den komande OL-arenaen i Nagano i 1997, og til sist triumferte ho framfor svenske Magdalena Forsberg i Östersund. 

År 1999 i Holmenkollen var Grašič ein av fire utøvarar som kjempa om VM-gullet på fellesstarten, men med fem strafferundar enda ho på fjerdeplassen, 2,1 sekundar bakom bronsevinnaren Magdalena Forsberg. Grašič vart sidan nummer sju på 15 km under VM i skiskyting 2001 i heimlege Pokljuka. Ho la opp i 2006.

Kjelder
Sportsboken, aktuelle årgangar

Slovenske skiskyttarar
Deltakarar under vinter-OL 1994
Deltakarar under vinter-OL 1998
Deltakarar under vinter-OL 2002